Kaljo Alaküla

Kaljo Alaküla (20. aprill 1923 Narva – 26. mai 2016)Suri legendaarne lahingulendur, Kotkaristi kavaler Kaljo Alaküla oli eesti lendur ja majandustegelane.

Elulugu
Lapsepõlv möödus peamiselt Virumaal. Õppis Kukruse algkoolis, Kohtla-Nõmme algkoolis, Jõhvi gümnaasiumis ja Tallinna 5. Gümnaasiumis.Kaljo Alaküla – 90. Vaba Sõna. Eesti Vabadusvõitlejate Liidu infoleht nr 6, mai 2013

Nõukogude–Saksa sõja ajal oli algul Omakaitse liige, seejärel astus 1942. aastal Saksa lennuväkke, õppis 1944. aastal Liepāja lennukoolis pommituslenduriks ja võitles Saksa sõjaväes eestlastest lenduritest moodustatud 3. lennueskadrillis. Sõja lõpus langes okupeeritud Tšehhis sõjavangi, naasis Venemaa kaudu Eestisse teenis ja tööpataljonis.

Pärast sõda õppis Tallinna Riiklikus Konservatooriumis Aleksander Arderi lauluklassis ja paralleelselt Tallinna Merekalanduse Tehnikumis.Sirje Vihma-Normet. Kaljo Alaküla meenutab traagilisi aastaid läbi lenduri pilgu. Eesti Elu nr 29, 2013

1949. aastal asus tööle Tallinna Kalakombinaadi insenerina, kuid varsti pidi varjama ennast julgeolekuteenistuse eest Leningradis ja Astrahanis, kus ta 1951. aastal vahistati. 1951–1956 viibis Kemerovo ja Omski vangilaagrites.

Pärast vangistusest vabanemist töötas Tallinna Kalakombinaadi tsehhijuhatajana, seejärel Kirovi nimelise kalurikolhoosi kalatööstuse juhatajana ning 1970.–1980. aastatel kalurikolhoosi juhatuse esimehe asetäitjana. Pärast kalurikolhoosi erastamist töötas mõnda aega AS-is Esmar.

Aastatel 1993–1996 ja 1999–2002 oli Viimsi vallavolikogu liige.Vabariigi Valimiskomisjon. 1992-2015 valimistel osalenud kandidaadi otsing. Kaljo Alaküla

Olnud Viimsi Pensionäride Ühenduse juhatuse liige ja Eesti Vabadusvõitlejate Tallinna Ühenduse Pirita-Viimsi piirkonna aseesimees.

Teosed
Kirjutanud kolm mälestusteraamatut:
Kalurikolhoos Kirovist AS Esmarini. Viimsi 1998
3. eskadrill. Viimsi 1999 (kordustrükk 2013)
Jutustus Eestimaa naisest Vaike Vahist. Viimsi 2001

Tunnustus
2002 Kotkaristi V klassi teenetemärkEesti Vabariigi teenetemärkide kavalerid. Kaljo Alaküla
2003 Viimsi Vaala auhind
2006 Viimsi valla aukodanikKaljo Alaküla sai Viimsi valla aukodanikuks. Viimsi Teataja, 22.12.2006

Isiklikku
Tema õde oli Ellen Alaküla.

Tema abikaasa oli Vaike Vahi, nende lapsed on Ruth Alaküla ja Kristjan Alaküla. 

Viited

Kirjandus
Peeter Künstler. Eesti Waffen-SS-mehe publitsevad mälestused. Eesti Ekspress, 30. märts 2000
Annika Poldre. Imetlusväärne juubilar Kaljo Alaküla. Delfi.ee, 25. mai 2013

Välislingid
Eesti kommunismiohvrid 1940–1991
Haud Tallinna Metsakalmistul

Kategooria:Eesti lendurid
Kategooria:Eesti majandustegelased
Kategooria:Eesti Teises maailmasõjas
Kategooria:Kotkaristi V klassi teenetemärgi kavalerid
Kategooria:Eesti represseeritud isikud
Kategooria:Metsakalmistule maetud
Kategooria:Sündinud 1923
Kategooria:Surnud 2016